‎(ซีรีส์จาก NETFLIX)
‎คุณกำลังฝันอยู่
‎ทีนี้ลองจินตนาการดู
‎ว่านี่คือบ้านของคุณ
‎ทุกเช้าคุณจะตื่นขึ้นมาและดูแลพืชผลของคุณ
‎มีพืชสายพันธุ์ต่างๆ กันกว่า 250 สายพันธุ์
‎เห็ดรา ปลา แมลง และสิ่งมีชีวิตอื่นๆ
‎ทั้งหมดล้วนมีชีวิตอยู่ในความสัมพันธ์ ‎แบบพึ่งพากันโดยสมบูรณ์แบบ
‎เพื่อสร้างทุกสิ่งที่จำเป็น ‎สำหรับชีวมณฑลที่พึ่งพาตัวเองได้โดยสมบูรณ์
‎สำหรับคุณและเพื่อนร่วมบ้านของคุณ
‎และลองจินตนาการว่าคุณมีไก่หนึ่งตัว ‎ทำไมจะไม่ละ ก็มันเป็นความฝันไม่ใช่เหรอ
‎บ้านคุณมีแผงโซลาร์เซลล์มั้ย
‎นั่นมันของตาย แน่อยู่แล้วว่าต้องมี
‎แต่ในบ้านหลังนี้ไม่มีอะไรสูญเปล่า
‎เพราะแม้แต่ขยะของคุณก็ถูกเปลี่ยนเป็นพลังงาน
‎มันเป็นวงจรที่ไม่ขาดตอน
‎และเพื่อนร่วมห้องเหล่านั้นที่คุณมี
‎พวกเขาก็เป็นเชฟมือดีที่สุดสองสามคนในประเทศ
‎ที่ใช้เวลาวันแล้ววันเล่าเตรียมอาหารเลิศรส
‎จากวัตถุดิบสดใหม่ซึ่งเก็บเกี่ยวมาจากในขอบเขต
‎ของบ้านคุณและสวนบนดาดฟ้าคุณเท่านั้น
‎ที่จริงแล้วในฝันนี้
‎มีอาหารมากมาย ‎จนคุณเปิดร้านอาหารขนาดเล็กในบ้านคุณ
‎แค่ไม่กี่ที่นั่ง และไม่เคยมีอะไรสูญเปล่า
‎คุณนึกภาพโลกที่ไม่มีขยะออกมั้ย
‎เอาละ ฝันจบแล้ว ตื่นได้
‎ขยะ มันมาในรูปแบบเกือบจะไร้ขีดจำกัด
‎และเราก็สร้างมันมากขึ้นๆ ทุกวัน
‎เราทำให้ทุกอย่างสูญเปล่าได้ ‎จากเงินทองไปจนถึงเวลา
‎แต่ในกรณีนี้ เรากำลังศึกษา ‎การสูญเปล่าของทรัพยากรธรรมชาติ
‎และของเสียที่เราทิ้งไว้เบื้องหลัง ‎ในรูปของขยะมูลฝอยชุมชน
‎หรือเรียกกันทั่วไปว่าขยะ
‎ขยะที่เราสร้างขึ้นต้องไปที่ไหนสักแห่ง
‎ขณะที่พื้นที่ฝังกลบเข้าใกล้ขีดจำกัด ‎ชาวอเมริกันทั่วไปก็ยังคง
‎สร้างขยะประมาณ 2.3 กิโลกรัมต่อวัน
‎ทำไมล่ะ เราทำอะไรได้บ้างเพื่อเปลี่ยนเรื่องนั้น
‎เรารู้พื้นฐานอยู่ สามอาร์
‎ลดการใช้ ใช้ซ้ำ และรีไซเคิล
‎แต่เราทำแบบนั้นอยู่หรือเปล่า ‎เราจะทำอะไรให้ดีขึ้นได้บ้าง
‎การพูดคุยอย่างต่อเนื่องของเรากับบรูซ พาสโค่ ‎นักเขียน นักประวัติศาสตร์ และเกษตรกรมีชื่อนั้น
‎เป็นธรรมดาที่วกมาสู่การถกเรื่องขยะ ‎ขณะที่เขาพูดถึงประสบการณ์ของเขา
‎ในการทำงานร่วมกับนักศึกษาการเกษตรรุ่นใหม่
‎ที่ฟาร์มของเขาในออสเตรเลียนี่
‎มันตลกดีครับที่ฟาร์มนั่น
‎เพราะผมมองตัวเองเป็นนักอนุรักษ์
‎แต่พวกเขาทุกคนเด็กกว่าผม ‎พวกเขาดุเดือดมากเรื่องพลาสติก
‎และการรีไซเคิล และผมก็คิดว่าผมดีแล้วนะ
‎แต่ผมถูกเรียกให้หยุดทุกวันเลย รู้มั้ย
‎"นั่นอะไรน่ะ"
‎รู้มั้ยครับ และผมก็ออกจะชอบมัน
‎มันเป็นสิ่งบ่งชี้ที่แท้จริงของคนรุ่นผมกับรุ่นพวกเขา
‎- คนรุ่นพวกเขาจะดีกว่า ‎- น่าสนใจมากจริงๆ นั่นมัน…
‎เราจะมีโลกที่ดีกว่านี้ ถ้าเราปล่อยให้ ‎เด็กๆ เหล่านี้ได้ทำตามความคิดพวกเขา
‎การได้รู้เรื่องนั้นก่อให้เกิดความหวังครับ
‎ความหวังมหาศาลเลย ‎และเราก็จำเป็นต้องเปลี่ยนเรื่องบ้าๆ นี่
‎นั่นน่ะ… นั่นคือโอกาสทางธุรกิจ
‎- ครับ ‎- ในการเปลี่ยนอะไรๆ
‎เพราะในเมลเบิร์นเมื่อราวๆ 20 ปีก่อน ‎เรามีน้ำที่ดีที่สุดในโลก
‎แต่จากนั้นเราก็เริ่มดื่มน้ำจากขวดพลาสติก
‎ตอนนี้เวลาคุณไปประชุม ‎ก็จะมีพลาสติกห่อด้วยพลาสติก
‎ตั้งแล้วตั้งเล่า ใส่น้ำ
‎ซึ่งเราเคยเปิดมาจากก๊อก
‎กำไรไม่ได้มาด้วยกันกับ ‎แนวปฏิบัติที่ดีต่อสิ่งแวดล้อมเสมอไป
‎แต่บริษัทจำนวนมากกำลังพบความสำเร็จ ‎ในการเปลี่ยนจากวิถีทางเดิมๆ
‎ไปสู่วิธีการอันยั่งยืนขึ้น
‎เราในฐานะทีมงานพยายามลด ‎ฟุตพริ้นท์ของเรามาตลอดในซีซั่นนี้
‎ลดการใช้พลาสติกแบบใช้แล้วทิ้ง ‎และขยะอื่นๆ ให้มากที่สุดเท่าที่เป็นได้
‎ในวันปกติวันหนึ่งๆ ในฤดูร้อน
‎ทีมงานอย่างเราอาจดื่มน้ำ ‎ได้ 50 ถึง 70 ขวดต่อวัน
‎และถ้าขวดพวกนั้น ‎เป็นขวดพลาสติกใช้แล้วทิ้งก็ลืมไปได้เลย
‎สเลท
‎เราได้พบวิธีกำจัดขยะนั่น
‎ขวดพลาสติกแบบใช้ซ้ำซึ่งมีที่กรองในตัว
‎ทุกคนจากทีมงานได้กันคนละขวด
‎ตอนนี้จึงไม่มีความจำเป็น ‎ต้องใช้พลาสติกใช้แล้วทิ้งอีก
‎มาทำเรื่องนี้กัน
‎ถ้าการเปลี่ยนแปลงเริ่มต้นที่บ้าน
‎นี่ก็คือตัวอย่างอันเหลือเชื่อของปรัชญาดังกล่าว
‎ช่างก่อสร้างและศิลปิน โยสท์ แบ็คเกอร์
‎ได้ออกแบบบ้านปลอดขยะ ‎ซึ่งพึ่งพาตัวเองได้โดยสมบูรณ์ขึ้น
‎ในฐานะศิลปะจัดวางที่มีชีวิต ‎ซึ่งจัดแสดงอยู่ที่นี่ในเมลเบิร์น
‎- หวัดดี ไง แซ็ค ‎- ไง พวก เป็นไงบ้าง
‎- ยินดีที่ได้เจอ พวก ‎- ยินดีที่ได้เจอ
‎- ไง น้องชาย ‎- เป็นไง พวก
‎เป็นไงบ้าง พวก แทบจะรอดูมันไม่ไหวแล้ว
‎ผมจะเตือนคุณตอนนี้เลย
‎ว่าการก้าวเข้าไปในที่แห่งนี้ ‎เป็นเรื่องที่ประสาทสัมผัสคุณเกือบรับไม่ไหว
‎ในทางที่ดีมาก
‎สิ่งแรกที่คุณได้เห็นเมื่อก้าวเข้าไปคือห้องเห็ด
‎ตู้เล็กๆ ที่ออกแบบมา ‎เพื่อปลูกเห็ดรากินได้หลากหลายสายพันธุ์
‎- ความเป็นไปของเห็ด ‎- ไม่จริงน่า
‎นี่มันบ้ามาก เรื่องที่ว่าเห็ดนี่โตเร็วแค่ไหนน่ะ ‎เจ้านี่จะกลายเป็นแบบนั้นในสองวัน
‎- จริงเหรอ ‎- สองวันเหรอ
‎ใช่
‎- ตู้ปลูกนี่เหลือเชื่อเลย ‎- เพื่อนคนหนึ่งของผมเจอเจ้านี่ตอนเดินป่าอยู่
‎มันเป็นเห็ดพื้นเมืองออสเตรเลียชนิดหนึ่ง ‎เห็ดหัวลิง ซึ่งทุกคนรู้จักชื่อเสียง
‎ช่วยระบบประสาท
‎- ใช่ ‎- สวยมาก
‎เราใช้เจ้านั่นเป็นอาหารเยอะเลยที่นี่ ‎เห็ดพวกนี้เติบโตได้ดีมากบนกากกาแฟ
‎เราสูบไอน้ำจากที่อาบน้ำฝักบัวมา ‎เวลาคุณอาบน้ำ เราก็เก็บมันมา
‎แต่เรายังเก็บน้ำที่กลั่นตัวจากไอน้ำ ‎มาจากเครื่องทำน้ำร้อนด้วย
‎งั้นคุณก็กำลังสร้างภูมิอากาศจุลภาค ‎ซึ่งมีประโยชน์ต่อ…
‎อืม ผมหมกมุ่น ก็อย่างที่คุณรู้ ผมหมกมุ่นกับอากาศ
‎ผมอยากลองสร้างสภาพแวดล้อมทางอากาศในร่ม ‎ที่เหมือนเดินผ่านป่า
‎เราจึงมีพืชชนิดต่างๆ กันกว่า 250 สายพันธุ์
‎เรามีการตกแต่งภายใน ‎ที่อาจผ่านการรับรองว่าเป็นออร์แกนิคในอาคารนี้
‎ไม่มีกาว ไม่มีสารพิษ ทุกอย่างเป็นธรรมชาติ
‎และเมื่อผมบอกว่าปลอดขยะ ‎ผมก็หมายถึงโยสท์คิดไว้ทุกอย่าง
‎คุณจะเห็นได้ว่า… ที่จริงข้างหลังนั่นมันเจ๋งมาก
‎นั่นคือเครื่องแปลงขยะชีวมวล ‎ท้องดำมืดใหญ่โตนั่น
‎- ดีนี่ ‎- เครื่องแปลงขยะชีวมวล
‎พวกเราทุกๆ คนผลิต ‎ของเสียอินทรีย์วันละหนึ่งกิโล
‎และหนึ่งกิโลก็เท่ากับก๊าซมีเทนหนึ่งชั่วโมง
‎ตอนนี้เราจึงเสียพลังงานที่อาจได้มา
‎ไประหว่างเจ็ดถึงแปดพันล้านชั่วโมงทุกวัน
‎แต่คุณก็ไม่ได้ทิ้ง ‎ของเสียอินทรีย์นั่นลงไปในถังขยะด้วย
‎ครับ
‎ผมเลยคิดว่า "ผมจะจำลองมันขึ้นมา" ‎และนั่นก็สร้างสารชีวภาพเพิ่มมา
‎แล้วมันก็กลับไปลงที่พืชพวกนั้น
‎ขอพูดให้ชัดเจนนะครับ ‎ถุงยักษ์นั่นเก็บรวบรวมของเสียจากคน
‎และเครื่องบดเศษอาหาร
‎และผลิตก๊าซธรรมชาติ ‎ที่เผาไหม้ได้นานเกือบสี่ชั่วโมงต่อวัน
‎เพื่อทำอาหารและทำน้ำร้อน ‎ปลอดขยะดีมั้ยล่ะครับ
‎นี่ ปลาแน่ะ
‎และนี่ก็คืออ่างเลี้ยงปลาขนาดใหญ่
‎- นี่คือปลากะพงทอง ‎- สวยจริง
‎- ปลาแสนสวย ‎- นั่นมันยอดไปเลย
‎บริษัทนี้หมกมุ่นกับการรองรับระบบจุลภาคของโลก
‎- ดังนั้นแทนที่จะมีฟาร์มปลาขนาดยักษ์ ‎- ครับ
‎เรามีฟาร์มย่อยๆ หนึ่งล้านแห่งจะดีกว่า
‎เพราะสารอาหารที่ปลาพวกนี้ผลิตขึ้น ‎เป็นสารอาหารสำหรับพืชของเรา
‎- นั่นเป็นระบบปิด ‎- ใช่
‎ปลาและพืชนี้เป็นส่วนหนึ่งของระบบอควาโปนิกส์
‎ของเสียจากปลาถูกสูบไปเลี้ยงพืช
‎ผ่านน้ำที่ไหลอยู่ตลอด นี่ไม่ใช่แค่บ้าน
‎นอกจากเป็นที่พักอาศัยพื้นฐานแล้ว ‎อาคารนี้ยังออกแบบมาเพื่อผลิตอาหาร
‎และเป็นชิ้นงานศิลปะที่อยู่อาศัยได้
‎ปลอดการปล่อยคาร์บอน ปลอดขยะ ‎และมีความยั่งยืนโดยสมบูรณ์
‎และแน่ละ บ้านนี้ใช้พลังงานแสงอาทิตย์
‎นี่ทำขึ้นมาจากวัสดุที่เป็นขยะเหลือทิ้ง ‎มากที่สุดในโลก นั่นคือฟาง อัดเข้าด้วยกัน
‎- ไม่มีกาว ไม่มีสารเคมีเลย ‎- ใช่สิ
‎- ไม่มีวัสดุสังเคราะห์ ‎- จริงเหรอ นี่ฟางล้วนเหรอครับ
‎- อัดความร้อนและความดัน ‎- ใช่ แรงดัน 60 ตันที่ 60 องศา
‎มันจะทำให้ความชื้นที่ฝังตัวอยู่กลายเป็นไอ ‎และล็อกแผ่นวัสดุเข้าด้วยกัน
‎และคุณก็เผามันไม่ได้ มันไม่ไหม้
‎และทุกอย่างก็ผนึกด้วยปูนขาวธรรมชาติ
‎เศษวัสดุจากการก่อสร้างและรื้อถอน ‎อาจคิดเป็นสัดส่วนถึง 30%
‎ของขยะในพื้นที่ฝังกลบของเรา
‎แต่โยสท์ใช้วัสดุก่อสร้าง ‎ที่รีไซเคิลได้หรือย่อยสลายได้
‎คุณเห็นวัสดุนี่หลังท่อทองแดงนั่นมั้ย ‎นั่นคือแผ่นแม็กนีเซียมบอร์ดซึ่งชาวโรมันเคยใช้
‎- ทำจากแม็กนีเซียมออกไซด์ ‎- ครับ
‎ผมชอบของพวกนี้ กันไฟด้วยใช่มั้ย
‎ทนไฟตามธรรมชาติ ต้านเชื้อราตามธรรมชาติ
‎เมื่ออาคารนี้หมดอายุการใช้งาน คุณก็บดมัน ‎เปลี่ยนมันกลับไปเป็นของแบบเดิมได้
‎มันเป็นระบบปิดขั้นสุดยอด ‎ผมจัดการที่นี่เหมือนร้านอาหารออร์แกนิค
‎ดังนั้นถ้าวัสดุไม่สอดคล้องกับ ‎การรับรองผลิตภัณฑ์ออร์แกนิคที่ทำจากไม้
‎ผมก็จะไม่ใช้มัน
‎- ครับ ‎- และมันก็เป็นไม้ที่สวยงาม
‎ผมชอบทุกอย่างเกี่ยวกับที่นี่ ‎เรายังอยู่แค่ในโรงรถเอง
‎อย่างที่โยสท์บอก ‎เขาจัดการที่นี่เหมือนร้านอาหารออร์แกนิค
‎และบนดาดฟ้าก็มีฟาร์มออร์แกนิคเต็มรูปแบบตั้งอยู่
‎ถ้าเราเปลี่ยนบ้านเรา ‎และสภาพแวดล้อมที่เราอยู่ให้สร้างผลิตผลได้
‎เราก็จะลดความกดดันของเกษตรกรได้ ‎แล้วเกษตรกรก็จะเริ่มฟื้นคืนธรรมชาติได้
‎และปลูกป่าทดแทนได้ เราไม่ต้องการที่ดินเพิ่ม
‎เราแค่ต้องชาญฉลาดขึ้นเกี่ยวกับสิ่งที่เราใช้ รู้มั้ย
‎ผมรู้สึกว่าเราใช้เวลาสี่หรือห้าล้านปี ‎มีส่วนร่วมอย่างลึกซึ้งในระบบอาหารของเรา
‎แล้วเราก็ใช้เวลาร้อยปีหลังถอนตัวออกมาจากมัน
‎- ครับ ‎- และเราทุกคนก็อยากกลับไปอยู่ในนั้น
‎อาหารที่ปลูกที่นี่ทั้งหมดถูกนำไปยังครัวเพื่อปรุง
‎โดยหุ้นส่วนของโยสท์ ‎ผู้เป็นเชฟมือรางวัล โจและแมตต์
‎และพนักงานครัวเพียงคนเดียวของพวกเขา ลู
‎เชฟโจและแมตต์อาศัยอยู่ในบ้าน ‎ทำและเก็บรักษาอาหารค่ำสดใหม่ที่ดีต่อสุขภาพ
‎ให้ลูกค้าจำนวนไม่มากในแต่ละคืน
‎ในบรรยากาศร้านอาหารในบ้านอันสนิทชิดเชื้อ
‎ที่ดีที่สุดคือทั้งหมดนี้เป็นกิจการไม่แสวงหากำไร
‎ที่สร้างขึ้นเพื่อแสดงให้เห็นว่ารสชาติ ‎ของวิธีการปลอดขยะนั้นเอร็ดอร่อยได้แค่ไหน
‎สิ่งที่เราพยายามทำอยู่ที่นี่คือ ‎ทำให้คนตื่นเต้นกับอาหารในเมือง
‎แบบว่าคุณปลูกอาหารได้มากแค่ไหนในที่ที่คุณอยู่
‎นั่นคือเป้าหมายของโครงการนี้
‎- นี่น้ำฝนเหรอ ‎- ใช่ น้ำฝนที่ผ่านการกรอง
‎นี่ครับ เรามีเมนูจิ้งหรีดของเรา
‎หลักๆ แล้วก็เป็นฟาลาเฟล ‎แต่ใส่ถั่วลูกไก่ที่เราปลูกบนดาดฟ้า
‎สมุนไพรและผักจากสวนนั่น เครื่องเทศ ‎สองสามอย่าง มีจิ้งหรีดประมาณ 10%
‎มันจึงอุดมไปด้วยโปรตีน
‎มีพริกหมักนิดหน่อย ‎กับซอสเผ็ดโคจิเป็นเครื่องเคียง
‎ของผมไม่มีจิ้งหรีดใช่มั้ย
‎- ไม่มีครับ ‎- เจ๋ง
‎- รสเหมือนจิ้งหรีดมั้ย ‎- รสเหมือนไก่
‎- ไง แม็กกี้ ‎- โทษที รสชาติไม่เหมือนแกหรอก
‎- ไง แม็กกี้ ‎- มันอร่อยกว่าเยอะ
‎ใช่
‎- มันดีมากเลย ใช่ ‎- โอเคนะครับ ยอด
‎และจิ้งหรีดก็มีกรดอะมิโนทุกชนิดนั่นด้วย
‎และมันก็ดำรงชีวิตด้วยของทั้งหมดที่เราใช้ไม่ได้
‎ดังนั้นถ้าแตงซูกินีใกล้เน่าหรือโตเร็วมากๆ…
‎มันเกือบอึใส่ผัก
‎แม็กกี้
‎นั่นก็อร่อยมากเหมือนกัน
‎ผมรู้ว่าเคยมีคนพยายามทำผงโปรตีนจิ้งหรีด
‎- อร่อยนะ ‎- มีจิ้งหรีดแท่งกับอะไรต่ออะไร
‎จานนี้คือริซอตโตผักงอก
‎เมื่อไรก็ตามที่แมตต์กับฉันไปอยู่ที่บ้านโยสท์
‎เขาก็ทำริซอตโตให้เราตลอด เราใช้ ‎มะม่วงหิมพานต์ ผักโขม และกระเทียมต้นบด
‎แล้วก็มีผักงอกจากธัญพืชอยู่เพียบ ‎ใส่น้ำมันเมล็ดฟักทองนิดหน่อย
‎นั่นมันยอดเลย
‎- นี่มันเหลือเชื่อเลย พวก ‎- ขอบคุณ
‎- ผมตื่นเต้นมาก ผมไม่รู้ว่าเราจะได้กินด้วย ‎- ใช่สิ
‎นี่มันยอดมาก
‎คือว่าทุกๆ คำน่ะ มันคือชีวิต
‎มันเรียบง่ายพอดู เราไม่ได้ทำอะไรใหม่ ‎มีการทำเรื่องแบบนี้มาหลายศตวรรษแล้ว
‎เราแค่เอามันมาประยุกต์ใช้กับพื้นที่สมัยใหม่
‎ถ้าเราสร้างแรงบันดาลใจให้คน ‎เอาองค์ประกอบอย่างสองอย่าง
‎ของสิ่งเหล่านี้ ‎ไปใช้กับชีวิตตัวเองได้ ก็ถือว่าชนะแล้ว
‎และเมื่อพวกเขาเริ่มทำมัน ‎มันก็จะนำไปสู่เรื่องต่อๆ ไปจริงๆ
‎อาจมีคนเริ่มหมักปุ๋ย ‎และเริ่มดูขยะที่พวกเขานำเข้ามาในบ้าน
‎ก่อนคุณจะรู้ตัว ในเวลาไม่นาน ‎คุณก็จะใช้ชีวิตแบบยั่งยืนแล้ว
‎และเมื่อคุณใช้ชีวิตแบบยั่งยืน ‎ปกติมันก็จะอร่อยกว่าครับ ซึ่งเป็นหัวใจสำคัญ
‎สิ่งที่โยสท์ทำนั้นน่าทึ่งมาก ‎และเป็นตัวอย่างที่ยอดเยี่ยมในการลดขยะ
‎การรีไซเคิล และนำทุกอย่างมาใช้ซ้ำ
‎ขณะที่นั่นอาจไม่ใช่วิถีการใช้ชีวิตสำหรับทุกคน
‎แต่ก็เป็นไปได้ที่จะเลือก ‎องค์ประกอบสองสามอย่าง
‎เพื่อสร้างชีวิตที่ยั่งยืนขึ้น ‎ไม่ว่าในบ้านหลังไหนก็ตาม
‎ผมทึ่งสุดๆ ทุกคน ‎มันสนุกมากและน่าตื่นเต้นมากที่ได้มาที่นี่
‎ขอบคุณสำหรับอาหารอร่อยๆ ‎ขอบคุณที่พาเราเข้ามาในบ้านคุณ
‎และแบ่งปันวิถีการใช้ชีวิต ‎ที่งดงาม เรียบง่าย มีมนต์ขลังทั้งหมดนี่
‎- มันเหลือเชื่อจริงๆ ทำได้ยอดมากครับ ‎- ขอบคุณที่มา
‎ซุ้มขายของเล็กๆ ‎ที่ถูกตึกระฟ้ารอบด้านข่มจนเล็กจิ๋ว
‎ดึงดูดความสนใจของทีมงานเรา ‎เพราะป้ายเรียบง่ายป้ายนี้
‎- เดินกล้อง ‎- สิบโมง
‎อืม
‎เป็นโชคชะตาแท้ๆ ‎ที่กลางจัตุรัสเฟดสแควร์ของเมลเบิร์น
‎เราเผอิญไปพบซุ้มขายอาหารกลับบ้าน ‎ที่เป็นกลางทางคาร์บอนแห่งแรกของออสเตรเลีย
‎ขณะที่ทีมงานกำลังหาอาหารกลางวัน
‎และแดรินก็กระตือรือร้นที่จะได้เพื่อนใหม่
‎ใช่ครับ เราถ่ายทำกันอยู่ตรงนั้น
‎แล้วทีมงานกลุ่มหนึ่งของเราก็เผอิญเดินผ่านมา
‎- หอมมาก ผมได้กลิ่นที่ลอยมานี่ ‎- ใช่ อาหารข้างถนนเลบานอนสุดอร่อย
‎ครับ ทำไมคุณออกแบบมันมาแบบนี้ล่ะ
‎ผมหลงใหลเรื่องสิ่งแวดล้อม ความยั่งยืน
‎มันเลยทำงานด้วยแบตเตอรี่พลังงานแสงอาทิตย์
‎เรามีเครื่องปั่นไฟ แต่เครื่องปั่นไฟ ‎ทำงานด้วยสิ่งที่เรียกว่าบี 100
‎ซึ่งเป็นไบโอดีเซล มันจึงเป็นกลางทางคาร์บอน
‎ข้างหลังนี่ เรามีระบบน้ำฝนกรองสองชั้นระดับสูง
‎ซึ่งกรองน้ำทั้งหมดก่อนเราจะใช้มัน
‎และผมก็เพิ่งสังเกตว่าคุณมี ‎ค่าชดเชยคาร์บอนไดออกไซด์นี่
‎- แทนที่จะเป็นแคลอรี่ คุณก็… ‎- ใช่ นี่เป็นเรื่องใหม่เหมือนกัน
‎เราเลยก้าวไปไกลอีกก้าวหนึ่ง
‎และเราก็อยากสื่อสารกับลูกค้าว่า ‎ด้วยการกินอาหารที่นี่
‎นั่นคือค่าการปล่อยคาร์บอน ‎ที่คุณลดลงได้ในแต่ละรายการ
‎ทั้งหมดนี้เป็นเรื่องดีมาก ‎แต่เรื่องที่แดรินกังวลแค่สองเรื่องในตอนนี้ก็คือ
‎"คุณมีเมนูวีแกนมั้ย" กับ "มันรสชาติเป็นยังไง"
‎เราจะทำชีสและผักวีแกนใส่ซาตาร์ให้คุณ
‎- เอาละ มันมานั่นแล้ว ‎- อ๊ะ ปิ๊ง!
‎- ปกติมันไม่เร็วขนาดนั้น ‎- ได้เร็วมาก
‎อาหารเมดิเตอร์เรเนียนมอบทางเลือกแบบวีแกน
‎ที่เปี่ยมรสชาติและน่าพึงพอใจจริงๆ ‎และนี่ก็ไม่ใช่ข้อยกเว้น
‎ทั้งหมดนั่น และเขาก็ทำมัน ‎โดยไม่ปล่อยคาร์บอนออกสู่อากาศเพิ่ม
‎มันชวนอุ่นใจที่ได้เห็น ‎ธุรกิจแบบนี้ประสบความสำเร็จ
‎ด้วยการคิดค้นหนทางอร่อยๆ ‎ในการลดการสูญเปล่า
‎นั่นมันอร่อยเป็นบ้าเลย
‎พวก
‎ผมปลื้มมาก
‎- ดีใจที่คุณชอบมันนะ ‎- เยี่ยมไปเลย สุดยอด ทำได้เยี่ยม
‎ออสเตรเลียเองเป็นตัวแทน ‎ของแง่มุมต่างๆ กันมากมาย
‎และก็มีอะไรเยอะแยะที่นี่ที่อาจเป็นตัวแทน
‎เรื่องต่างๆ กันมากมายในโลกนี้
‎จากปัญหาท้าทายด้านสิ่งแวดล้อม
‎จากปัญหาท้าทายเรื่องชนพื้นเมืองไปจนถึง… ‎เรื่องสารพัดพวกนี้น่ะ เพราะงั้น…
‎- ใช่ ‎- นั่นมันอะไรน่ะ
‎มันอาจเป็นตัวบอก…
‎- ใช่สิ ‎- เลน
‎- นั่นมันเซนเซอร์อัตโนมัติ ‎- ใช่
‎เวลามันไม่ชอบสิ่งที่เรากำลังพูด มันก็จะ…
‎เซนเซอร์แบบเรียลไทม์
‎ใช่สิ
‎อะไรเนี่ย
‎มีอาหารที่กินได้ราว 1,300 ล้านตัน ‎สูญเปล่าไปทั่วโลกในแต่ละปี
‎นั่นเพียงพอที่จะเลี้ยงคนได้สามพันล้านคน
‎องค์กรท้องถิ่นไม่แสวงหากำไร ออซฮาร์เวสต์ ‎กำลังทำอะไรบางอย่างเกี่ยวกับเรื่องนั้น
‎กับแอปเปิลช้ำๆ ทีละผล
‎ไง เป็นไงบ้างครับ
‎- ยินดีที่ได้รู้จักค่ะ ฉันรอนนี่ ‎- ยินดีเช่นกันครับ
‎- ไงครับ รอนนี่ ‎- คุณได้ยินเรื่องการช่วยสัตว์โดยไม่ฆ่ามาแล้ว
‎ออซฮาร์เวสต์เป็นเหมือน ‎การช่วยอาหารไว้โดยไม่ฆ่า
‎เพื่อยกตัวอย่างให้คุณเห็นว่าเราทำอะไร
‎นี่คือผลิตผลที่เพิ่งเก็บมาใหม่ๆ
‎พวกเขาดำเนินงาน ‎ในเมืองต่างๆ ทั่วทั้งออสเตรเลีย
‎แต่เรามาอยู่ที่นี่ในซิดนีย์ ‎เพื่อพบผู้ก่อตั้งและดูว่าทั้งหมดนี้ทำงานยังไง
‎และนี่ก็จะส่งออกไปเลี้ยงผู้หิวโหย ‎หลังจากนี้ในคืนนี้หรือไม่ก็พรุ่งนี้
‎ผลไม้ทั้งหมดที่เราดูอยู่นี่ตอนแรกก็สดและไม่มีที่ติ
‎แต่เมื่อลูกค้าที่ร้านขายของชำหยิบเลือกดู
‎ทุกคนมองหาชิ้นที่ตัวเองจะเลือกซื้อ ‎ส่วนที่เหลืออยู่ก็เปลี่ยนสภาพเป็นช้ำมาก
‎และขายให้คนทั่วไปไม่ได้ ‎ผู้ค้าปลีกไม่มีทางเลือกนอกจากทิ้งทุกอย่างไป
‎แล้วนี่อะไร พริกหยวกที่มีตำหนิเหรอครับ
‎- อาจมีรอยจุดนิดหน่อย ‎- และแค่นั้นก็ต้องทิ้งแล้ว
‎- แค่นั้นแหละ ‎- ทั้งหมดนี้เป็นอาหารที่วิเศษมาก
‎พวกเราจู้จี้จุกจิกมาก
‎ถ้าเราเต็มใจซื้อมัน ของพวกนี้ก็จะไม่สูญเปล่า
‎และนั่นก็คือตอนที่ ‎รอนนี่กับออซฮาร์เวสต์โฉบเข้ามา
‎ช่วยอาหารอร่อยล้ำที่กินได้ไม่มีปัญหานี่ไว้
‎รักษาสินค้าโภคภัณฑ์อันมีค่านี้
‎และจัดการให้แน่ใจ ‎ว่ามันไปถึงปากคนที่ต้องการมันมากที่สุด
‎ผมคิดว่าพวกคุณควรขึ้นรถตู้ออกไป ‎เพราะถึงตอนนั้นคุณจะเข้าใจ
‎และเห็นปริมาณสิ่งที่ต้องเก็บรวบรวมมา
‎และหน้าที่ของเราก็คือ ‎ส่งของนั่นออกไปเพื่อไม่ให้มันสูญเปล่า
‎นี่คือรถตู้แช่เย็นหนึ่งใน 65 คัน ‎ซึ่งใช้รับอาหารจากร้านค้าปลีก
‎และแจ็ค คนขับรถกอบกู้อาหารของออซฮาร์เวสต์
‎ก็ใจดีพอจะพาเรานั่งไปด้วย ‎ระหว่างไปขนของในหนึ่งวันปกติทั่วไป
‎เราจะไปที่ที่คล้ายจะเป็น ‎ซูเปอร์มาร์เก็ตประจำชาติแห่งหนึ่งของเรา
‎วูลเวิร์ธ หรือเรียกสั้นๆ ว่าวูลลี่
‎สิ่งที่เราทำในฐานะคนขับก็คือเราเข้าไป ‎และหลักๆ แล้วเราก็ทำการประเมิน
‎แบบว่า "นี่มันดีพอให้ใครกินหรือเปล่า"
‎มีอาหารจำนวนมากจริงๆ ที่ไม่ผ่านออกจากฟาร์ม ‎เพราะส้มรูปร่างไม่สวย
‎และทุกๆ วันเราก็จะไปกอบกู้ผักผลไม้
‎เฉลี่ยแล้วราวๆ 50 กิโลกรัมจากแต่ละร้าน
‎- มันเป็นสามัญสำนึก ‎- ใช่เลย
‎ทำไมคุณไม่มอบอาหาร
‎ที่คนทิ้งแล้วให้คนที่ต้องการมัน
‎- ใช่แล้ว ‎- และจำเป็นต้องได้มัน
‎เรามาถึงเครือข่ายซูเปอร์มาร์เก็ตใกล้ๆ ‎ซึ่งบริจาคอาหารใกล้ถูกกำจัดของพวกเขา
‎ก่อนที่มันจะสายเกินไป
‎ผู้จัดการไซม่อนเป็นตัวแทน ‎ของผู้ค้าปลีกอาหารเพียงแค่หนึ่งในพันๆ ราย
‎ที่เข้าร่วมโครงการนี้
‎- ของบริจาคดูเป็นยังไง ‎- มีของดีทีเดียว ผมจะไปเอามันมาให้
‎- ไปกันเถอะ ‎- มาดูกัน
‎- โอ้โฮ ‎- โอเค
‎- และผมก็ยังมีอีกหน่อยในตู้เย็น ‎- ยอดเลย
‎ทั้งหมดนี้เป็นของบริจาคสำหรับวันนี้
‎ซึ่งตอนนี้ก็จะเป็น ‎การออกกำลัง/ยกน้ำหนักของแดรินสำหรับวันนี้
‎- นี่ของฉันล้วนๆ ‎- ใช่ นี่ของนายล้วนๆ
‎ใช่ แค่นั้นแหละ ‎ปกติจะมีผักผลไม้มากกว่านี้หน่อย
‎ของที่เสียง่ายมากกว่านี้หน่อย
‎- ไม่เอาน่า ‎- นี่เป็นแค่ตำหนิบนแอปเปิล
‎ใช่ หรือแบบว่ากล้วยที่มีจุด
‎- อะไรแบบนั้น ‎- มีจุดเหรอ นั่นคือตอนที่มันกำลังอร่อย
‎- เราจะขนมันออกไปยังไง ‎- เอ้อ ประตูเปิดแล้ว
‎- นายมีแรงงาน แซ็ค ‎- ใช่
‎- ผมควรเข้าไปหลังรถมั้ย ‎- เอาสิ โยนเข้าไปเลย
‎นั่นแหละ ฉันจะสไลด์มันไปให้นาย
‎การทำงานเป็นทีมเล็กๆ น้อยๆ ทำให้ฝันเป็นจริง
‎- เหมือนเล่นเตตริสนิดหน่อย ‎- ดูนั่นสิ สุดยอดเลย
‎ดูผักทั้งหมดนี่สิ ผักเคลทั้งหมดนี่
‎ให้ตายสิ
‎- เก่งมาก เซียนเตตริส ‎- คุณจะขโมยงานผมไป
‎- เป็นเกมเตตริสที่ง่ายที่สุดที่ฉันเคยเล่น ‎- นายพิสูจน์ตัวเองแล้ว
‎- นั่นมันสนุกจริงๆ เจ๋ง ‎- เก่งมาก
‎- โอเค ‎- ขอบคุณสำหรับเรื่องนั้น พวก
‎ผมตื่นเต้นมาก พวก ‎มันดีมากๆ ผลงานยอดเยี่ยม
‎- วิเศษเลย ‎- ครับ
‎- แล้วเจอกัน ‎- อืม ไปกันเถอะ
‎อาหารทั้งหมดนั้นมาลงเอยที่นี่ในครัวแห่งนี้
‎ซึ่งมันจะถูกปรุงเป็นมื้ออาหารอย่างรวดเร็ว
‎นี่คือแทรฟ
‎หัวหน้าเชฟเต็มเวลาและทีมของเขา
‎ทุ่มเทให้กับการผลิตมื้ออาหารคุณภาพดีที่สุด ‎จากอาหารที่พวกเขากอบกู้มา
‎ระบบที่พวกเขาใช้อยู่ที่ออซฮาร์เวสต์ ‎ดำเนินไปได้ดีมากจนทำให้เกิดคำถาม
‎ทำไมมันใช้ไม่ได้ในสหรัฐฯ ล่ะครับ คุณคิดว่าไง
‎มีโครงการดีๆ อยู่บ้างในสหรัฐฯ
‎แบบบอนโจวี่ก็มีโครงการดีๆ อยู่
‎ดังนั้นถ้าคุณรู้จักเขาก็เจ๋งเลย ช่วยเราติดต่อกันที
‎- บอนโจวี่… ‎- ไม่สิ ผมติดต่อไปได้
‎เฮ้ กูเกิล โทรหาจอน บอนโจวี่ได้มั้ย
‎ขอโทษ ฉันไม่เจอชื่อที่ตรงกันในรายชื่อผู้ติดต่อคุณ
‎- เขาอาจไม่เผยเบอร์ ‎- โอเค
‎นอกจากนี้ยังมีโครงการพิเศษ ‎เพื่อสอนทักษะชีวิตให้วัยรุ่นและหนุ่มสาว
‎เช่นการทำอาหารและถนอมอาหาร ‎จากนั้นมื้ออาหารที่ปรุงแล้วจะถูกแจกจ่ายออกไป
‎จนถึงตอนนี้ ออซฮาร์เวสต์ ‎ได้ส่งอาหารเกือบ 29.5 ล้านมื้อให้กับผู้ยากไร้
‎แต่องค์กรไม่แสวงกำไรนี้ไม่อาจทำมันได้ ‎ถ้าไม่มีการบริจาคอย่างเอื้อเฟื้อ
‎ทั้งด้านอาหาร เงิน และเวลาจากสาธารณชน
‎นั่นดูวิเศษมากเลย เชฟ
‎ยากที่จะเชื่อว่าอาหารทั้งหมดนี้ ‎เคยเกือบต้องลงถังขยะ
‎และมันพิสูจน์ให้เห็นอีกครั้งว่าโลกของเรา ‎ไม่ได้มีปัญหาการขาดแคลนอาหาร
‎มันมีปัญหาเรื่องการกระจายอาหาร
‎พวกคุณเหลือเชื่อเลย ขอบคุณมาก ‎เรื่องนี้สร้างความกระจ่าง
‎- คือว่าสำหรับผม มันเจ๋งจริงๆ ‎- สร้างความกระจ่าง สนุก และอร่อย
‎ทำได้ดีครับ ออซฮาร์เวสต์
‎ขยะส่งผลต่อแผ่นดิน อากาศ และน้ำ
‎มีการประมาณการว่ามีพลาสติกราว 14 ตันครึ่ง
‎ที่ไปลงเอยในมหาสมุทรทั่วโลกในแต่ละปี
‎ขยะและสารพิษอื่นๆ ในมหาสมุทร
‎ลดระดับออกซิเจนและทำลายถิ่นที่อยู่
‎และผลกระทบโดยรวม ‎ก็อาจอันตรายถึงชีวิตต่อผู้อาศัยทั้งหมด
‎เราจะออกไปข้างนอกนี่นิดหน่อยใช่มั้ย ‎มีปลาฝูงใหญ่อยู่
‎- เราจะเอามันขึ้นไปตามชายฝั่งอีกรอบ ‎- ครับ
‎เราอยู่ในเรือเช่าเหมาลำนอกชายฝั่ง ‎เพื่อออกมาชมทิวทัศน์
‎เพื่อให้เราได้เห็นความงามในมหาสมุทร ‎ที่เราต้องอนุรักษ์ไว้อย่างใกล้ชิด
‎เอาละ ทุกคน เรากำลังเข้าสู่พื้นที่พักผ่อน ‎ของโลมาตัวน้อยๆ ของเราแล้ว
‎ดังนั้นก็เตรียมตัวให้ดีๆ และมีความสุขกับมัน
‎ผมต้องชี้ให้เห็นว่า ‎เราอยู่ในเรือที่ขับเคลื่อนด้วยระบบเจ็ท
‎และไม่มีโอกาสที่ใบพัดเรือชนิดไหนๆ ‎จะทำให้สิ่งมีชีวิตในทะเลรอบตัวเราบาดเจ็บ
‎ดูนั่นสิ แซ็ค
‎ให้ตายสิ
‎พวกนี้เป็นโลมาในธรรมชาติแท้ๆ ‎ที่ไม่เคยมีคนให้อาหาร
‎ไม่มีแนวโน้มจะได้อาหาร ซึ่งก็ดี เราอยากให้ ‎พวกมันอยู่แบบธรรมชาติมากที่สุดเท่าที่ทำได้
‎ครับ นั่นดีมาก
‎คุณทำยังไงให้พวกมันไม่กัดคุณ ‎มีเคล็ดลับอะไรครับ
‎- ต้องผ่อนคลายมากๆ ในน้ำ ‎- แค่ทำตัวสบายๆ เหรอ
‎- ใช่ แค่ทำตัวสบายๆ ‎- โอเค เจ๋ง
‎- เพราะพวกมันดุร้าย ใช่มั้ย ‎- ดูพวกมันสิ
‎โห พวก
‎โอเค มาทำเรื่องนี้กัน
‎มีฉลามอยู่แถวนี้มั้ย
‎- อย่าพูดถึงมัน ‎- บางทีก็มี
‎ใช่ ที่จริงเรามีวิธีตรวจสอบที่ดี ‎ทัพพีเราอยู่ไหน วิธีตรวจสอบฉลาม
‎นี่เป็นวิธีที่ผ่านการพิสูจน์มามากที่สุด
‎เอาทัพพีมา ตักน้ำมาหน่อย
‎- เอานิ้วคนไปรอบๆ ‎- ครับ
‎ปกติจะใช้นิ้วก้อย ชิมดูสิ
‎ถ้ามันเค็ม…
‎- ก็มีฉลาม ‎- ก็จะมีฉลาม
‎ผมเข้าใจแล้ว
‎เอ้อ ผมหวังว่าจะไม่มีฉลามอยู่แถวนี้ในวันนี้
‎ขอเถอะ ขอที
‎เข้าไปเร็วๆ เงียบๆ ดีๆ ‎พยายามอย่าให้มีน้ำสาดมากนักตอนเข้าไป
‎- แค่เลื่อนตัวเข้าไป ‎- ทำเหมือนโลมาให้มากที่สุดเท่าที่ทำได้
‎- เลื่อนตัวเข้าไป ‎- ใช่
‎มีอะไรบางอย่างที่เป็นพื้นฐานดั้งเดิมมากๆ ‎ในการสร้างสัมพันธ์กับมหาสมุทร
‎ผมสัมผัสมันได้บนชายหาด ตอนโต้คลื่น
‎และโดยเฉพาะวันนี้ ‎ขณะว่ายน้ำกับสิ่งมีชีวิตที่สวยงามพวกนี้
‎และทำความเข้าใจว่า ‎นี่ก็เป็นบ้านของพวกมันเหมือนกัน
‎มันอยู่กันตรงนั้น!
‎มันเข้ามาใกล้มากๆ!
‎ขอบใจสำหรับการว่ายน้ำครั้งนี้ ‎ฉันจะพยายามรักษามันให้สะอาดนะ พวกแก
‎นอกซิดนีย์ออกไปนิดเดียวมีร้านค้าปลีก
‎และโกดังสินค้าสำหรับสั่งทางไปรษณีย์ ‎ชื่อฟลอร่าแอนด์ฟอน่า
‎แนวทางของพวกเขาเรียบง่าย ‎เป็นธุรกิจที่ใช้พลังของมันในการทำดี
‎เรามาที่นี่เพื่อพบกับผู้ก่อตั้ง
‎และเรียนรู้ว่าบริษัทของเธอ ‎เปลี่ยนการทำดีให้เป็นธุรกิจที่ดีได้ยังไง
‎อ้อ แต่ก่อนอื่น ‎แดรินกับผมจะต้องใช้พลังเปิดประตูนี่
‎- นั่นแหละ ดึงได้ดี ‎- ให้ตาย หวังว่าเธอจะไม่เห็นเรื่องนั้นนะ
‎- ไงครับ เป็นไงบ้าง ‎- ไงคะ ยินดีที่ได้รู้จักค่ะ
‎- ไงครับ แดรินครับ ‎- ฉันจูลี่ค่ะ
‎- ไงครับ จูลี่ ผมแซ็ค ‎- ยินดีที่ได้รู้จักค่ะ ฉันจูลี่
‎- เป็นไงบ้างครับ ‎- ยินดีต้อนรับค่ะ ดี ดีมาก
‎เราได้ยินเรื่องดีๆ มา ‎เกี่ยวกับสิ่งที่คุณทำที่นี่ ในแบบยั่งยืน
‎ขอบคุณค่ะ ใช่ เราพยายามทำให้โลกนี้ ‎เป็นที่ที่ดีขึ้นในวิถีทางเล็กๆ น้อยๆ ของเรา
‎ฉันมองสิ่งที่เราทำว่า ‎เราเป็นแพลทฟอร์มเพื่ออุดมการณ์
‎ฉันมองมันแบบนั้นค่
‎และเราก็ขายสินค้าที่ดีจริงๆ ‎ทุกอย่างที่เป็นวีแกนและปลอดการทารุณสัตว์
‎- วีแกนและปลอดการทารุณสัตว์ ‎- ใช่ค่ะ ไม่มีการทดลองกับสัตว์
‎และไม่มีส่วนผสมจากสัตว์ด้วย
‎เพราะงั้นก็ใช่ค่ะ นั่นแค่แรกสุด
‎และแค่เรื่องนั้นอย่างเดียว…
‎- ค่ะ ‎- ก็ต้องพยายามอย่างมากแล้ว
‎- ศึกษาวิจัยเยอะมาก สืบเสาะเยอะมาก ‎- ใช่แล้วค่ะ
‎ฉันเชื่ออย่างยิ่งว่า ‎คุณสามารถเป็นทั้งธุรกิจที่ทำกำไร
‎และธุรกิจที่ขับเคลื่อนด้วยอุดมการณ์ได้แน่นอน
‎และทั้งสองอย่างนั่นก็ไม่ได้แตกต่างกัน
‎แต่มันสามารถอยู่และควรอยู่ร่วมกันได้แน่ๆ
‎ครับ ผมอยากเห็นว่าคุณทำอะไรอยู่ คุณทำยังไง
‎- ค่ะ ‎- และสินค้าโปรดของคุณคืออะไร
‎- คุณอาจต้องอยู่ที่นี่สักพัก ‎- ครับ
‎- ยอด ‎- คุณเคยใช้แชมพูก้อนมั้ยคะ
‎ครับ
‎นี่เป็นแบรนด์ที่ยอดมากๆ ‎เป็นแบรนด์จากนิวซีแลนด์
‎พวกเขาทำทุกอย่างเป็นแบบก้อน ‎และมันก็มาในบรรจุภัณฑ์ที่ย่อยสลายได้
‎ถ้าคุณซื้อแชมพูดกับครีมนวด ‎ส่วนใหญ่ของมันก็คือน้ำอยู่ดี
‎- ดังนั้นเราก็แค่ขนส่งน้ำไปทั่ว ‎- ดมนี่สิ
‎และมันก็หอมจริงๆ ‎นี่คือสเปรย์ใช้ในครัวแบบเข้มข้น
‎คุณซื้อมาแบบนั้น คุณหักมัน ใส่ลงไปในชาม
‎ใส่น้ำเดือดลงไป ‎แล้วมันก็เหมือนร่ายมนตร์เลยค่ะ
‎- ผมเคยเห็นเจ้านี่มาก่อน ถุงยาง ‎- นี่
‎- จำกล่องนี้ได้
‎- ยี่ห้อจอห์นนี่ ‎- ใช่
‎ถุงยางจอห์นนี่ งั้นมันก็เป็นวีแกน ‎มันเป็นหนึ่งในของที่คุณจะไม่คิดว่า…
‎ผมไม่รู้ด้วยซ้ำว่า ‎นั่นเป็นข้อกำหนดของ… ช่างเถอะ
‎- ไม่รู้สิ ผมขุดหลุมฝังตัวเองอยู่ ‎- ค่ะ คุณขุดหลุมฝังตัวเองอยู่
‎ยังไงก็เถอะ ข้ามเรื่องนั้นไป ทุกผลิตภัณฑ์ ‎ที่พวกเขาเสนอขายช่วยลดขยะในทางใดทางหนึ่ง
‎เป็นทางเลือกที่ดีขึ้น ‎สำหรับสิ่งแวดล้อมในระดับหนึ่ง
‎และผ่านการหาแหล่งผลิตเพื่อให้แน่ใจ ‎เรื่องสภาพการทำงานและค่าจ้างที่เป็นธรรม
‎นี่คือการรีไซเคิลของเราค่ะ
‎เราบอกลูกค้าทุกคนของเราว่า
‎ให้ส่งขวดเก่าของคุณกลับมา ‎เราจะเอามันไปรีไซเคิล
‎เราสร้างแรงจูงใจให้พวกเขาทำแบบนั้น
‎เราให้สิบดอลลาร์กับพวกเขา ‎เพื่อใช้จ่ายในร้านเราสำหรับทุกกล่องที่ส่งกลับมา
‎- ยอดเลย ‎- นั่นมันเจ๋งมาก
‎เราต้องทำเรื่องนี้ แล้วโดยทั่วไป ‎เราก็ต้องปรับปรุงบรรจุภัณฑ์สินค้า
‎และทำการรีฟิล
‎เราควรทำอะไรกับการรีฟิล ‎และอะไรแบบนั้นมากกว่านี้เยอะ แล้วก็แบบว่า
‎เผ่าพันธุ์มนุษย์เราฉลาด ‎เราคิดค้นหาทางออกจากเรื่องนี้ได้ค่ะ
‎ทุกคนเข้าใจเรื่องการรีไซเคิล
‎เราโยนของที่รีไซเคิลได้ ‎ลงไปในถังที่ถูกต้อง แล้วก็แค่นั้น
‎เราทำส่วนของเราแล้ว ‎และตอนนี้ของชิ้นนั้นก็จะถูกบดขยี้
‎ในเครื่องจักรขนาดยักษ์ ‎และเปลี่ยนเป็นผลิตภัณฑ์ใหม่เอี่ยม
‎ไชโย! การรีไซเคิล!
‎โอ๊ย ที่รัก
‎ที่คุณเล่านั่นเป็นเรื่องเล็กน้อยที่น่าฟังดีนะ ‎แต่ฉันเกรงว่ามันจะไม่เรียบง่ายขนาดนั้น
‎หมายความว่ายังไง
‎สำหรับแก้ว อลูมิเนียม ‎กระดาษ แล้วก็กระดาษลังน่ะ
‎ของพวกนั้นส่วนใหญ่ตรงไปตรงมาพอดู
‎แต่พอเป็นเรื่องพลาสติก ‎มันซับซ้อนกว่านั้นหน่อย
‎เมืองส่วนใหญ่รีไซเคิลพลาสติกได้ ‎แค่เบอร์หนึ้งกับสองเท่านั้น
‎แบบอื่นๆ ทุกแบบ จากเบอร์สามไปถึงเจ็ด
‎คุณต้องเอาเจ้าพวกนั้น ‎ไปที่โรงงานพิเศษเพื่อรีไซเคิล
‎เพราะถ้าคุณโยนเจ้าพวกนั้นใส่ถังรีไซเคิลที่บ้า
‎มันก็จะแค่ถูกเผาหรือไปลงเอยในหลุมฝังกลบ
‎และฟิล์มพลาสติก บรรจุภัณฑ์อ่อนตัว ถุงซักแห้ง
‎ของบางๆ แบบฉันทั้งหมดนั่น
‎ปกติเราจะถูกโยนทิ้งไป ‎เพราะเรามีแนวโน้มจะทำให้เครื่องจักรติดขัด
‎แล้วเราทำอะไรได้ล่ะ
‎นี่คือก้าวสำคัญในทิศทางที่ถูกต้อง ‎และเป็นก้าวเล็กๆ ก้าวหนึ่งในส่วนของคุณ
‎ร้านค้าปลีกจำนวนมากมีถังรับของที่ตั้งอยู่ในร้าน ‎ซึ่งทำไว้รับพลาสติกห่อของโดยเฉพาะ
‎และเนเจอร์แวลลีย์ก็ได้คิดค้น ‎พลาสติกห่อกราโนล่าบาร์รุ่นแรก
‎เพื่อการรีไซเคิลโดยเอาไปหย่อนที่ร้าน ‎ถังเหล่านั้นจะถูกนำไปยังโรงงานพิเศษ
‎ซึ่งมีความสามารถในการรีไซเคิล ‎พลาสติกแผ่นบาง เช่นถุง บับเบิ้ลกันกระแทก
‎และพลาสติกห่อกราโนล่าบาร์ ‎ชิ้นเล็กน่ารักของเนเจอร์แวลลีย์แบบฉัน
‎และแบบนั้นเอง เราก็จะผ่านการรีไซเคิลได้
‎และเปลี่ยนเป็นของใหม่ๆ ‎สารพัดอย่างให้คนนำไปใช้
‎- ยอดเลย ‎- ยอดจริงแหละ
‎- นี่ เธอไปไหนแล้วน่ะ ‎- ไม่ต้องห่วง เดี๋ยวฉันกลับมา
‎เรามีทีมงานที่ยอดเยี่ยมของเราที่นี่ ‎คอยแพ็คของที่สั่งมา
‎และหีบห่อของเราก็ปลอดพลาสติกเสมอ
‎- ใช่เลย ‎- ค่ะ
‎เราคำนวณว่าเราลดการใช้ ‎บรรจุภัณฑ์ได้ประมาณ 30 ตัน
‎สามสิบตันเชียว สามสิบตัน
‎นั่นเท่ากับช้างที่โตเต็มวัยประมาณห้าเชือก
‎นั่นเท่ากับรถดับเพลิงขนาดกลางหนึ่งคัน
‎มันเท่ากับไก่ประมาณ 8,600 ตัว
‎มันเท่ากับแฮมสเตอร์เกือบ 600,000 ตัว
‎คุณเข้าใจแล้วนะครับ ‎พวกเขาลดขยะได้เยอะเลยที่นี่
‎แบบแก้วหรืออะไรอื่น แค่ห่อเจ้านั่นไป
‎- ครับ ผมเคยเห็นมันมาก่อน ‎- ค่ะ
‎และแต่ละหีบห่อก็มากับ ‎ข้อความสร้างแรงบันดาลใจที่เขียนด้วยมือ
‎เราเขียนไปเกินครึ่งล้านชิ้นแล้วค่ะตอนนี้
‎- น่าทึ่งมาก ‎- เพียบเลย ใช่ค่ะ
‎เราริเริ่มโครงการขึ้นมา ‎เพื่อช่วยให้ผู้ค้าปลีกรายอื่นๆ
‎และธุรกิจอื่นๆ ใช้บรรจุภัณฑ์ที่ดีขึ้น
‎เราจึงทำรายการของทุกอย่างที่เราใช้ ‎บนเว็บไซต์เราแล้วบอกว่า
‎"ไปใช้เจ้าพวกนี้สิ"
‎- เจ๋ง คนเริ่มทยอยมาใช้หรือเปล่าครับ ‎- ค่ะ
‎เรายังบอกกับแบรนด์ของเราทุกแบรนด์ด้วยว่า ‎"นี่ นี่คือสิ่งที่เราอยากให้คุณทำ"
‎"อย่านะ เลิกส่งพลาสติกมาให้เราเลย"
‎สิ่งที่เราทำอยู่ตอนนี้คือเราเลือกเฟ้นจริงๆ
‎เวลาเราไปหาซื้อผลิตภัณฑ์
‎เราจึงถามว่า "พวกมันใส่หีบห่อยังไง ‎เวลาคุณส่งมันมาให้เรา"
‎ยอดเลย
‎ทุกอย่างที่เราทำ มันคือ ‎"เราจะทำให้ดีขึ้นในทางใดทางหนึ่งได้มั้ย"
‎คุณอยากแพ็คกล่องพัสดุและเขียนโน้ตดูมั้ยคะ
‎- ได้สิครับ ได้ ‎- แน่นอน
‎มาลงมือกัน สิ่งที่เราจะทำก็คือ ‎เราจะเอากล่องให้คุณสองกล่อง
‎โอเค แซ็คหยิบมาแล้ว เอาละนะ
‎คุณทำอะไรกับสี่เหลี่ยมจัตุรัสนี่… ‎อ้อ พับมันเข้ามา
‎เหน็บเข้าไป เหน็บมันเข้าไปข้างใน
‎- นายทำได้ ‎- ค่ะ เยี่ยมเลย
‎นายทำได้
‎ผมทำได้น่า ทุกคน
‎ใช่แล้ว ผมพับกล่องไม่เป็น
‎- ฉันสิ้นหวังชะมัด ‎- นั่นแหละ คุณทำได้
‎โอเค เข้าใจแล้ว งั้นก็ต้อง… ‎หุบปาก แดริน หุบป…
‎เขาถึงนั่นแล้ว เกือบเสร็จแล้ว
‎- แค่นั้นเหรอ ‎- เปล่าค่ะ
‎ยังไม่เสร็จจริงเหรอ อ๋อ อันนี้ต้องซุกเข้าไป
‎สำเร็จแล้ว เขาถอดรหัสได้
‎ผมรู้สึกกดดันมากๆ
‎ผมรู้ว่าโน้ตของผมจะว่ายังไง ‎"ขอโทษที่กล่องคุณเบี้ยว
‎ไปห้าทางต่างๆ กัน"
‎- ไชโย ‎- ไชโย
‎ขอบคุณ สามชั่วโมงต่อมา
‎ถ้าคุณเหยียบแป้นเหยียบนั่น…
‎- ค่ะ นั่นแหละ ‎- แล้วเราก็จะเอาเจ้าพวกนี้บางส่วนใส่ไว้ในนี้
‎ไร้ที่ติค่ะ เยี่ยม
‎จากนั้นคุณก็เขียนโน้ตตามที่คุณเลือกได้
‎(คุณเปิดกล่องแพนโดร่าแห่งรักออกมาแล้ว ‎แซ็ค เอฟรอน)
‎- อ่านไม่ออกเลย ‎- ยอด
‎ยอดเลย นั่นแหละค่ะ แล้วก็ปิดกล่อง
‎- ปิดมัน ‎- แล้วเราก็จะส่งมันออกไป
‎(คุณลูกค้าที่น่ารัก ‎มาทางนี้)
‎นี่คือร้านของเรา
‎- อ๊ะ คุณมีทุกอย่างในนี้ ‎- ใช่ค่ะ
‎เรามีสินค้าประมาณหนึ่งพันชนิดในนี้
‎แต่แน่ละว่าเราเอาทุกอย่างมาจากข้างหลังได้
‎ผมอยากได้ทุกอย่างในนี้
‎หมวดหมู่ที่เรามีคือความงามและสุขภาพ ‎แต่เราเพิ่งเปิดตัวหมวดสัตว์เลี้ยง
‎เพราะสุนัขกินขนมแพลนท์เบสได้
‎ใช่ ผมอยากขนซื้อของกลับไป
‎- คุณอยากขน… โอเค ‎- ครับ ผมอยาก
‎ดูนั่นสิ ราสป์เบอร์รี่ ช็อกโกแลต แบบดาร์ค
‎คนทำคือคนชื่อไบรอัน ‎ซึ่งเป็นช่างเครื่องปั้นดินเผาอายุ 80 ปี
‎ที่อาศัยอยู่ในควีนส์แลนด์ ‎เขาทำถ้วยเครื่องปั้นดินเผาพวกนี้
‎นั่นคือแชมพูก้อนของคุณ ‎ค่ะ นั่นเป็นของดีเหมือนกัน
‎อ๊ะ ใช่ๆ นายเลือกได้ดี
‎ได้ของแล้วเหรอคะ
‎ขอบคุณที่ให้เรามาและพาเราดูอะไรๆ ‎นี่มันน่าสนใจมากครับ
‎- ยินดีค่ะ ‎- จะมีคนตะลึงเยอะมากแน่
‎ยินดีต้อนรับทุกเมื่อค่ะ โดยเฉพาะมาแพ็คกล่อง
‎- ใช่สิ แน่นอนครับ ‎- เธอใจดีเกินไปมาก
‎ส่วนไหนของฟลอร่าแอนด์ฟอน่าที่นายชอบที่สุด
‎ฉันแทบรอดูมันดังระเบิดขึ้นมาไม่ไหวเลย ‎มันสมเหตุสมผลเอามากๆ
‎นั่นคือวิถีทางที่อะไรๆ ควรจะเป็น ‎และความจริงที่ว่ามันเป็นเรื่องแปลกใหม่…
‎มันไม่ใช่โครงสร้างธุรกิจทั่วไป แต่มันควรเป็น
‎เราตระหนักถึงทางเลือกที่อาจแตกต่างออกไป
‎- ใช่ ‎- ในชีวิตเราน่ะ รู้มั้ย
‎นั่นฟังดูดีต่อสุขภาพ สะอาด และสบาย
‎ตลอดเวลาไม่ว่าเมื่อไร
‎ในพื้นที่เมืองชั้นในขนาดเล็ก ‎ของซิดนีย์มีหน้าร้านแคบๆ แห่งหนึ่ง
‎ซึ่งติดป้ายสีสันสดใสที่ไม่ต้องการคำบรรยาย
‎ป้ายเจ๋งดี
‎- ฉันว่านี่เป็นร้านแล่เนื้อขาย ‎- ต้องใช่แน่ๆ
‎นี่คือร้านฟิชบุตเชอรี่ ‎และสิ่งที่คุณเห็นบนป้ายก็คือสิ่งที่คุณได้รับ
‎- เชฟ ไง เป็นไงบ้างครับ ‎- ไง เป็นไงบ้าง
‎เพราะเป้าหมายของเชฟจอช ไนแลนด์
‎คือเอาชิ้นส่วนของปลาที่ถูกโยนทิ้งบ่อยๆ มา
‎และใช้ประโยชน์จากมันแทน ‎ในวิถีทางที่สร้างสรรค์ที่สุด
‎และแน่นอนว่าช่วยลดของเสีย ‎มากที่สุดเท่าที่จินตนาการได้
‎นี่คือวิธีที่เราจัดแสดงปลา ‎ซึ่งผมว่ามันคงเป็นสิ่งบ่งชี้
‎ถึงร้านขายปลาสไตล์ใหม่
‎เราจัดวางทุกอย่างเพื่อให้ลูกค้าเข้ามา
‎และไม่ได้เจอปลาที่วางซ้อนๆ กันนั่น
‎เรากำลังแสดงให้คนเห็นว่า ‎"นี่คือดีที่สุดของที่สุด"
‎และเมื่อคุณเข้ามาซื้อปลา
‎เราก็เอาสินค้าทั้งตัวออกมาจากห้องเย็นได้
‎แล่มันให้คุณแบบที่คุณอยากได้เป๊ะๆ
‎- ดูทั้งหมดนี่สิ ‎- เยี่ยมเลย
‎การดูการแล่ปลาอย่างใกล้ชิดนั้น
‎ขัดแย้งกับทุกอย่างที่แดรินยึดถือในฐานะวีแกน
‎แต่เขาตกลงที่จะลองอดทนกับความไม่สบายใจ
‎เพื่อพยายามทำความเข้าใจ ‎ว่าพวกเขาทำอะไรกันที่นี่
‎และมันมีส่วนช่วยลดขยะยังไง
‎นี่ไม่ใช่ครัวหลักของคุณ
‎ร้านอาหารทะเลที่ได้รับรางวัลของเชฟ ‎คือร้านเซนต์ปีเตอร์
‎อยู่ห่างออกไปแค่ไม่กี่คูหา
‎เรามาถึงจุดที่ทุกคนแบบว่า ‎"ฉันอยากกินลูกตาจริงๆ"
‎"ฉันอยากกินตับจริงๆ" ‎และ "ฉันอยากกินปลาบ่มแห้งของคุณ"
‎และชิ้นส่วนรองของตัวปลา
‎ก็กลายเป็นที่ต้องการอย่างเด่นชัด ‎มากกว่าเนื้อปลา
‎จูลี่ภรรยาผมและผมน่ะ ‎เราตัดสินใจเปิดกิจการนี้ขึ้นมาที่นี่
‎จริงๆ นะครับ วัฒนธรรมทั่วโลก ‎ตะวันออกกลาง ทั่วทั้งเอเชีย
‎ที่กำหนดให้ใช้ปลาทั้งตัวหรือสัตว์ทั้งตัว
‎มีพื้นฐานอยู่บนความจำเป็น ‎ที่พวกเขาต้องบริโภคสัตว์ทั้งตัวนั่นล้วนๆ
‎ปกติมีชิ้นส่วนมากแค่ไหนของปลาที่สูญเปล่าไป…
‎- คิดคร่าวๆ 55% ‎- ห้าสิบห้า
‎- จริงเหรอครับ ‎- สำหรับปลาตัวกลมตัวหนึ่ง
‎นั่นเป็นสถิติที่น่าตกใจ ที่คุณเพิ่งพูดมาน่ะ
‎ถ้าเกือบ 50% ของปลา ‎ที่เราจับมามากเกินไปถูกทิ้ง…
‎ครับ
‎และไม่มีการใช้ประโยชน์ด้วยซ้ำ ‎นั่นก็เป็นระบบที่แย่มาก
‎เพราะงั้นจูลี่กับผมจึงออกแบบ ‎ร้านแล่ปลาขายนี่ให้เป็นแบบที่เป็นอยู่
‎ซึ่งคือเดินเข้าประตูมา นี่คือปลา ยังมีหัว
‎มันสด มันเพิ่งถูกจับมา
‎การขายคือการตกลงแลกเปลี่ยนสินค้าโภคภัณฑ์
‎การแล่ขายเป็นการเพิ่มมูลค่า ‎จากนั้นก็ขายเนื้อของมัน
‎นั่นคือสิ่งที่เรากำลังทำ ‎เราจึงใช้ชื่อร้านว่าฟิชบุตเชอรี่ ร้านแล่ปลา
‎- ผมควรเอาปลาออกมามั้ย ‎- ครับ ผมอยากเห็นมัน
‎เหลือเชื่อเลย
‎นี่คือปลาบลูอายเทรวัลล่า
‎- ดูเจ้านั่นสิ ‎- ถูกจับในซิดนีย์เมื่อบ่ายวานนี้
‎ผมต้องใช้ประโยชน์ ‎จากสิ่งที่เจ้านี่เป็นให้เต็มที่ที่สุด
‎เวลาผมผ่าท้องปลา เราใช้แค่ปลายสุด
‎เพราะเมื่อคุณแทงเข้าไปจนสุด ‎แล้วแล่ตรงขึ้นไป นั่นจะเร็วมากๆ
‎แต่คุณจะทำลายทุกอย่าง ‎ที่อาจเป็นไปได้ว่าจะใช้ได้
‎นั่นคือหัวใจของปลากะรังครับ
‎โห ดูนั่นสิ
‎และมันก็เล็กจิ๋วมากๆ
‎โอเค ที่อยู่ตรงนี้คือเหงือก
‎ด้วยการแล่มันออกมาเป็นชิ้นเดียว ‎สิ่งที่เรื่องนั้นให้เราในตอนนี้ก็คือความสามารถ
‎ที่จะจัดจำแนกมัน ‎เพื่อให้เราใช้มันได้เต็มศักยภาพ
‎ผมทำอาหารมาตั้งแต่อายุ 15 จนถึงตอนนี้
‎และเพราะได้ทำงาน ‎ในร้านอาหารที่ขายปลามามากพอ
‎ได้สังเกตว่าปลาถูกทิ้งลงถังขยะมากแค่ไหน ‎จึงทำให้ผมตั้งคำถาม
‎ว่าอืม นั่นมันมีมูลค่านะ
‎ทุกๆ อย่างที่ออกมาจากตัวปลานั้น
‎ไม่เพียงแต่เป็นการขาดความเคารพและไม่ใส่ใจ
‎ที่จะกำจัดมันจากความคิดเฉยๆ ‎และส่งมันลงถังขยะ
‎แต่ทั้งหมดนั่นทำให้ธุรกิจเสียหาย
‎นั่นก็คือตับ
‎ไม่ธรรมดาเลยที่แค่ทอดบนกระทะก้นแบนเฉยๆ ‎เอามันวางบนขนมปังพร้อมใบพาร์สลีย์
‎แล้วมันก็รสชาติเหมือนขึ้นสวรรค์
‎มันเหนือกว่าฟัวกราส์ ตับเป็ด
‎แบบว่ามันวิเศษมากครับ
‎ชิ้นนี้คือกระเพาะของปลา ‎เราล้างมันให้หมดจดถี่ถ้วนจริงๆ
‎แล้วเราก็แช่น้ำเกลือไว้ข้ามคืน จากนั้นก็นึ่งมัน
‎เราหั่นเจ้านี่เป็นแว่นๆ ชุบเกล็ดขนมปัง ‎แล้วก็ทอดแบบน้ำมันท่วม
‎นี่คือลูกตาปลาทูน่าครีบเหลือง
‎เราเอาตาออกจากปลาทูน่า ‎แล้วเราก็ปั่นตารวมกัน
‎เพราะงั้นนั่นอาจจะเท่ากับตาสี่หรือห้าดวง
‎แล้วเราก็ปั่นมันในเครื่องปั่น ‎จากนั้นก็ผสมแป้งมันลงไป
‎เหมือนข้าวเกรียบกุ้ง
‎- นี่จะไปขายในร้านอาหารเหรอ ขอลองได้มั้ย ‎- กินสิ พวก
‎ลูกตาปลา
‎- ให้ตายสิ ‎- มันคือแคร็กเกอร์ลูกตา
‎อร่อยมาก
‎นั่นคือจุดที่มันเริ่มต้น ในแง่ของ…
‎- โห รสชาติสดชื่นมาก ‎- ออกจะแปลกประหลาด
‎กับปลาทั้งตัวนี่
‎คุณจะบอกว่ากี่เปอร์เซ็นต์ครับ ‎ที่เสียเปล่าหรือถูกโยนทิ้งไป
‎ครับ สำหรับปลาตัวนี้ในตอนนี้ ‎ผมคงจะบอกว่า 12%
‎ซึ่งแปลว่าลดขยะได้เกือบ 80% ‎แม้แต่แดรินก็ยังต้องชื่นชมเรื่องนั้น
‎น่าทึ่ง น่าทึ่งมากจากมุมมองนั้น
‎ควรตั้งข้อสังเกตว่า ‎อุตสาหกรรมประมงอย่างที่เป็นอยู่ทุกวันนี้
‎ไม่ยั่งยืนอย่างถึงที่สุด ‎และกำลังทำให้โลกเสียหาย
‎ขณะที่การใช้ประโยชน์จากปลามากขึ้น ‎เป็นเรื่องดีโดยภาพรวม
‎ข้อเท็จจริงก็คือ ‎เรายังจับปลาจากมหาสมุทรมากเกินไป
‎เจ้าตัวนี้คือทูน่าครีบเหลือง
‎เรามีความสามารถ ‎ในการขายเจ้าพวกนี้เป็นชิ้นๆ ดังนั้น…
‎เราก็มีชิ้นส่วนที่เราแล่ออกได้ ‎เราใช้ก้างนี่ทำซอส
‎และเราก็แล่เนื้อสเต็กทูน่าตามปกติที่ทุกคนเข้าใจ
‎และอีกแล้ว ชิ้นนี้ที่แล่มาจากส่วนหาง ‎มันเต็มไปด้วยเส้นเอ็น
‎เราเอามันมา เราเอาชิ้นที่มี ‎เส้นเอ็นอยู่มากทั้งหมดไปบด
‎และนี่ก็คือชีสเบอร์เกอร์ของเรา
‎- และนั่นก็ให้คุณครับ ‎- จริงเหรอ
‎นั่นคือดับเบิลชีสเบอร์เกอร์ทูน่าครีบเหลือง
‎ใส่เบคอนปลากระโทงดาบ…
‎- มันหอมเหลือเชื่อเลย ‎- แตงกวาดองกับมัสตาร์ด
‎ให้ตายสิ
‎เป็นเบอร์เกอร์อร่อยติดอันดับหนึ่งในสาม ‎ที่ผมเคยกินมาทั้งชีวิตนี้
‎มันบ้ามากที่ของอร่อยขนาดนี้
‎ทำมาจากสิ่งที่ปกติถูกโยนทิ้งไป
‎- ไม่อยากเชื่อเลยว่านี่คือปลา ‎- นั่นคือโฆษณาที่เราต้องการ
‎ใช่แล้ว
‎- มันไขมันเยอะและอร่อยมาก ‎- ใช่
‎และทั้งหมดนั่น ‎ก็เป็นการใช้ปลาที่จะไปลงเอยในถังขยะ
‎แม้จะเห็นได้ชัดว่าทุกส่วนของปลา ‎ย่อยสลายได้ตามธรรมชาติ
‎แต่ถ้าทุกคนเปลี่ยนไปใช้ ‎ปลาที่จับมาให้มากที่สุดเท่าที่เป็นไปได้
‎มันก็จะช่วยลดการประมงเกินขนาด
‎พวกคุณต้องลองนี่ดู ตัดนี่ไปแล้วลอง
‎ใช่ หั่นเลย
‎จริงๆ นะ ผมว่านั่นเป็นเบอร์เกอร์ ‎ที่อร่อยที่สุดที่ผมเคยกิน อร่อยกว่าเนื้ออีก
‎และด้วยการใช้ประโยชน์สูงสุดจากปลา ‎พวกเขาก็จะทำกำไรสูงสุด
‎อีกครั้งแล้วที่พิสูจน์ว่า ‎จริยธรรมทางนิเวศวิทยาอาจทำกำไรได้
‎เห็นได้ชัดว่าผมไม่ได้ส่งผลมากนัก ‎กับพวกคุณจากโลกแพลนท์เบส
‎คนพวกนี้มันกินเอาๆ อยู่ตรงนี้ ‎เหมือนไม่เคยกินอะไรมาก่อน
‎- ไม่เคยเห็นทีมงานที่มีความสุขกว่านี้เลย ‎- อะไรเนี่ย
‎โทษทีนะ แดริน ยังไม่มีใครเปลี่ยนไปเป็นวีแกน
‎- อืม เห็นได้ชัดว่า… ‎- ไมค์ไม่แม้แต่จะ… เงยหน้ามายังไม่ได้เลย
‎เขาทำอยู่อย่างเดียว เขาแบบ…
‎ใช่ ใช่แล้ว
‎ถ้าคุณเคยสงสัยว่าผู้อำนวยการผลิตทำอะไรบ้าง
‎ก็นั่นแหละครับ ตรงนั้นเลย
‎- แตงดองก็อร่อยมากเหมือนกัน ‎- แตงดองอร่อยมาก ทำได้ดีครับ
‎เราทุกคนเลือกทางเลือกต่างๆ กันได้ ‎ไม่ว่าจะเป็นการลดการใช้พลาสติก
‎เริ่มทำถังปุ๋ยหมัก
‎หรือเปลี่ยนไปใช้รถไฮบริดหรือรถยนต์ไฟฟ้า
‎การเปลี่ยนแปลงเล็กน้อยใดๆ ก็ตาม ‎สร้างความแตกต่างได้
‎ทีมงานคือครอบครัวของเรา
‎ถ้าทีมงานเข้าใจมัน
‎รู้สึกถึงมัน
‎และรู้สึกถึงมันและอยากเปลี่ยนแปลง
‎นั่นก็คือทุกสิ่งทุกอย่าง
‎นั่นคือประเด็นของการเปลี่ยนแปลงแบบนี้ ‎มันเริ่มจากจุดเล็กมากๆ
‎มันต้องใช้ความพยายาม
‎แต่แล้วมันก็แพร่หลายออกไป
‎และมันก็เติบโตขึ้น
‎แล้วปุบปับวิถีทางแบบเดิมๆ ก็จะดูล้าสมัยมาก
‎คุณเกือบลืมไปเลยว่ามันเคยเป็นยังไง
‎เพราะหนทางใหม่ๆ นี้ ‎กลายเป็นพัฒนาการอย่างมาก
‎เราสามารถสร้างความเปลี่ยนแปลง ‎เพื่ออนาคตที่ดีกว่าได้มั้ย
‎หรือเราจะปฏิบัติกับโลกนี้
‎เหมือนเป็นแหล่ง ‎ทรัพยากรธรรมชาติอันไม่มีวันหมด
‎และเป็นหลุมไร้ก้นที่ไว้ทิ้งขยะของเราต่อไป
‎ถ้าเราทำแบบนั้น ‎อืม นั่นก็จะเป็นการสูญเปล่าอย่างแท้จริง
‎(ทีมเที่ยวติดดินยอมรับเจ้าของดั้งเดิม ‎ของแผ่นดินทั่วออสเตรเลีย)
‎(เราเคารพผู้อาวุโส ‎ในอดีต ปัจจุบัน และอนาคต)
‎(ผู้เก็บความทรงจำ ‎ประเพณี วัฒนธรรม และความหวัง)
‎(ของชาวอะบอริจิน ‎และชาวเกาะช่องแคบทอร์เรสทั่วประเทศไว้)
‎คำบรรยายโดย พรรษพร ชโลธร